# 【我哋呢班打工仔】

螢幕蓋字︰

「我哋呢班打工仔」

畫面見“My ERB” Facebook專頁代言人「蔣知識」站在繁忙的銅鑼灣，焦急地看著手錶。

蔣知識：弊！遲到添！要快啲先得啦！

蔣知識踏上滑板趕往公司，怎料滑板突然失控。

蔣知識：嘩**…**嘩**…**嘩**…**

滑板不停左搖右擺。

蔣知識：咦！做咩事呀？吓？

蔣知識的手錶發出強光。

蔣知識：嘩**…**

畫面出現一道強光，蔣知識被捲入時空隧道。

蔣知識：嘩**…**

畫面出現90年代的建築物，九龍城的樓宇上空有飛機經過。街道上有一輛雪糕車駛過，並有一女路人拿著「大哥大」電話經過。

女路人：Leon話有緣嘅，我哋會再見㗎！

有一份報紙被風吹起，蔣知識隨手拿起報紙，發現報紙的出版年份為1994年。

蔣知識：吓！1994年？

蔣知識拿著報紙低著頭，感到非常疑惑，於是找路人確認年份。

蔣知識：先生，請問今年係咪1994年呀？

正在低頭看報紙的路人不經意地回答：咁梗係啦！

路人抬頭見到蔣知識後，感到一面詫異：咦…你…咁面善嘅！

蔣知識抬頭跟路人對望後，發現其樣子跟年青時的父親一模一樣，忍不住在心裡驚嘆：老豆！

蔣知識懷疑自己穿越時空，來到25年前的香港，猜測眼前的路人便是年青時的蔣爸。

蔣知識：你…你係咪姓蔣㗎？

蔣爸：唔通你就係表姨介紹落嚟跟我做嘢嗰個親戚？

蔣知識略帶尷尬：呀…係…係呀。

蔣爸熱情地搭著蔣知識的肩膀：我叫蔣貴（蔣爸），人人都叫我「掌櫃」。嚟，跟我一齊去開工啦！

蔣知識：呀…好呀！

蔣知識坐上蔣爸的貨車。

蔣爸：我哋今日真係好好彩呀，好耐都無接過咁大張單啦！

蔣知識：係呀！

貨車沿著大馬路行走。

蔣爸：依家啲工廠執完一間又一間，做我哋呢行愈嚟愈少工開，手停口停。

貨車於一公共屋邨外停下，二人走上大廈7樓。

蔣爸：既然你未搵到地方住，嚟我屋企住住先啦！

蔣知識：咁我唔客氣啦！

二人抵達蔣家，5歲的蔣知識（小蔣）手上拿著超人戰隊玩具，急不及待地拉開鐵閘迎接二人。

小蔣：爸爸，快啲同我玩超人戰隊啦！

蔣爸向小蔣敬禮：報告隊長，今日有新隊員加入。叫叔叔啦！

小蔣：叔叔！

蔣知識見到小時候的自己，心想：係細個嘅我呀！

年青的蔣媽親切地向蔣知識揮手打招呼。蔣知識不禁在心想讚嘆：嘩，阿媽好後生呀！

蔣媽：隊長老豆，我返工廠加班先，你哋自己開飯啦！表姨親戚，你當呢度係自己屋企得㗎啦！

蔣知識很快便融入蔣家的生活，一家人有說有笑地吃飯、看電視、玩遊戲機。

旁白：就係咁，蔣知識就喺1994年入住咗蔣家，仲好快融入咗蔣家嘅生活。

畫面見到電視機旁放了蔣媽在製衣工廠上班的相片，亦有一家人在荔園遊玩的合照及小蔣在海洋公園看表演的相片。隨著日曆一張一張地被撕下，蔣知識已在90年代的蔣家逗留多天。

旁白：日子一日一日咁過去，蔣知識每日跟住蔣爸去開工，踏踏實實咁做一個90年代嘅「打工仔」。

畫面見蔣知識跟著蔣爸開著貨車送貨，日夜穿梭在大街小巷上。

一天傍晚，蔣知識和蔣爸在屋邨附近走著，沿路見到上海理髮店、涼茶舖、士多等。蔣爸因工作勞累，不停伸展肩膀。

蔣爸：哎呀，腰酸骨痛。

蔣知識：其實你份工咁辛苦，而家啲單又少，你有冇諗過轉行呀？

蔣爸：我讀得書少，話轉就轉咩？不過前排聽街坊講，話依家有間「乜嘢再培訓局」訓練人去做看更。呀！唔係，依家叫保安至啱。遲啲如果真係無工開，咪去試吓囉！

二人於大排檔坐下。

蔣知識：放心啦，你一定會成為一個好出色嘅保安員㗎！

蔣爸：承你貴言啦！我信㗎，喺香港地只要肯搏肯捱，總會有出頭天嘅。依家我都係望阿仔讀多啲書，大個咗可以做佢自己想做嘅事。

蔣知識若有所思地自言自語：其實我而家仲未搵到自己嘅興趣同目標。

蔣爸的Call機突然響起，訊息顯示「阿仔發燒」。

蔣爸：弊！老婆話阿仔發燒呀！我要趕返去先啦！

蔣知識：好，你走先啦！

蔣爸匆忙趕回家，蔣知識見到蔣爸這麼擔心年幼的自己，不禁陷入沉思，回想起年老的蔣爸見到他不停轉工，心裡縱使很擔心，卻仍會鼓勵他努力尋找理想工作。

年老的蔣爸：阿仔，加油呀！

此時，蔣知識的手錶突然發光，再次把他捲入時空隧道。

蔣知識：咦！喂！又搞咩呀？嘩**…**

時空隧道出現不同年份的蔣家相片。

螢幕蓋字︰

1995：蔣爸報讀ERB保安員課程

1997：香港回歸

2002：蔣媽轉行做家務助理

2003：「沙士」襲港

2006：蔣爸獲公司頒發「傑出保安員」獎項

2008：蔣爸獲頒「ERB傑出學員獎」

2009：蔣知識開始投身社會，加入「打工仔」行列

2012：蔣知識轉工…

2015：蔣知識又轉工…

2018：蔣知識第N次轉工…

畫面出現一道強光，蔣知識慢慢睜開眼睛，發現自己回到2019年的蔣家。

蔣知識：咦，我返番嚟2019年嘅**？**

年老的蔣爸站在日曆旁，手上拿著手機。

蔣知識：老豆！

年老的蔣爸指著手機上的“My ERB” Facebook專頁招聘代言人貼文。

年老的蔣爸：阿仔，ERB請人喎，去試吓啦！

螢幕蓋字︰

[www.erb.org](http://www.erb.org)

ERB熱線：182 182

“My ERB” Facebook專頁

“蔣知識（隊長）” Facebook專頁